《送王平甫拟离骚》
宋代·梅尧臣

识君兮不早，君尚少兮我老。
兰与蕙兮多薰，搴杂佩兮芳芬。
兰与往兮蕙随，心俯仰兮徘徊。
与识吴兮吴乐，尝适楚兮楚悦，
君何为兮我阔。麒麟絷兮不驰，
凤皇蔽兮挑达。均莫悲兮别离，
怅公子兮何之。绝大江兮无波，
奉赤鲤兮藉荷。芼莼荇兮陈羹，
亲意得兮忘荣。世反是兮从贵，
聊送君兮伤情。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。